– Kyseessä on yhden meidän aktiivin paikalle hoitama pakettiauto. Hän on käsittääkseni selvittänyt, että ei pitäisi olla sen suhteen mitään ongelmaa, kommentoi Helsingin sinisten puheenjohtaja Toni Ahva.

Näin kommentoi poliisi

Vanhempi konstaapeli Jani Markkanen Helsingin poliisista kertoo, että katsastamattomalla autolla ajamista säätelee ajoneuvolaki. Hän ei ota kantaa sinisten vaaliautoon, vaan kommentoi asiaa yleisellä tasolla.

– Tämä koskee yli kymmenenvuotiaita henkilö- ja pakettiautoja. Alle kymmenenvuotiaat henkilö- ja pakettiautot tulee katsastaa joka toinen vuosi.

Jos ajoneuvoa ei ole käytetty katsastuksessa, sitä ei saa käyttää liikenteessä ajamalla kuin erikseen sille varatulle ajalle katsastusasemalle.

– Jos katsastamaton auto on kampanjapaikalla käytössä niin sanottuna vaalitelttana tai toimistona, sitä ei ole voitu viedä ajamalla paikalle. Se on voitu viedä paikalle esimerkiksi hinaamalla tai trailerilla kuljettamalla.